**Básne 1. veľká trieda**

**Umelec**

Kreslím kolo guľaté
a v ňom oči okaté,
čiara nadol, nos je to,
ústa idú tadeto.
Kreslím, kreslím na hlave
vlasy dlhé, belavé,
tri čiaročky – to je krk,
čiry, čiary, škrky, škrk,
čiry, čiary, čiry, čaj –
to sú prsia s bruchom aj.
Ťahám čiaru dvojitú
zhora nadol tu i tu.
K týmto čiaram – takto, tak-
spravím dolu hák aj hák.
Ešte čiary, čiary z pliec
a päť prstov nakoniec.
To je Kubo okatý,
neumytý, strapatý.

**Prstové cvičenie:**

Štyri a štyri prstíčky, to sú veselé detičky, ešte sa ani nepoznali a už sa navštívili, o všeličom sa rozprávali:O jabĺčku červenom, o košíčku prútenom, o tom ako rybky v akváriu plávali a holúbky lietali, zobky, zobky, zobkali.

Hovoria im mamičky, nebuďte zlé detičky...Ale deti neposlúchli, liezli, liezli na vysokú horu a odtiaľ bác dolu...

Čo sa to tam dolu hýbe? Prstíčky sú živé... ☺

Vpravo máme pravú rúčku,

 ukazuje ty, ty, ty...

Vľavo máme ľavú rúčku

 a drahokam ukrytý.

Vľavo bije bim bam bom,

srdiečko mám zlatý zvon.